Nordjyllands Politi har nu fået kontakt med den 24-årige kvinde, som har været efterlyst siden 15. februar. Hun er fundet i god behold, og efterlysningen er dermed afblæst. Politiet frygtede, kvinden var selvmordstruet og ville derfor gerne finde hende så hurtigt som muligt. Forud for hendes efterlysning var hun sidst blevet set søndag eftermiddag klokken 16.50, hvor hun gik fra den psykiatriske afdeling i Brønderslev. Hos Nordjyllands Politi havde man en formodning om, at den forsvundne kvinde opholdt sig i en lejlighed, men hvor hun er fundet, melder Nordjyllands Politi ikke noget om på Twitter. TV2 Nord har slettet signalementet af kvinden samt hendes billede, nu hvor hun er fundet.

Opsummering:
Kvinden har været forsvundet siden søndag eftermiddag, hvor hun gik fra den psykiatriske afdeling i Brønderslev.